CELEX: 32022R0933
Language: lt
Date: 2022-06-13 00:00:00
Title: Komisijos įgyvendinimo reglamentas (ES) 2022/933 2022 m. birželio 13 d. dėl tam tikrų prekių klasifikavimo Kombinuotojoje nomenklatūroje

2022 6 17   
               
               
                  LT
               
               
                  Europos Sąjungos oficialusis leidinys
               
               
                  L 162/23
               
            
         KOMISIJOS ĮGYVENDINIMO REGLAMENTAS (ES) 2022/933
         2022 m. birželio 13 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2022 m. birželio 13 d.
            
               
                  Komisijos vardu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Mažmeninei prekybai skirti ir kartu pateikiami trys gaminiai:
                        
                                    a)
                                 
                                 
                                    megztas drabužis be rankovių (vadinamoji bėgimo liemenė) (93 % sintetinių pluoštų ir 7 % elastano), dengiantis viršutinę kūno dalį iki juosmens. Priekyje yra V formos iškirptė ir užtrauktukas, kurį patraukus žemyn drabužis atsegamas, o užtraukus jo skvernai nepersidengia. Drabužio priekyje, krūtinės aukštyje, yra dvi stačiakampio formos atviros kišenės (apytikriai matmenys – 19 cm x 8 cm) ir dvi stačiakampio formos atviros kišenės (apytikriai matmenys – 12 cm x 14 cm) ties juosmeniu.
                                    Nugaroje – viena kišenė su guminėmis juostelėmis, skirtomis, pavyzdžiui, sulankstomoms vaikščiojimo lazdoms pritvirtinti;
                                 
                              
                                    b)
                                 
                                 
                                    dvi minkštos plokščiadugnės gertuvės (kiekvienos tūris – 500 ml), telpančios į priekines kišenes krūtinės aukštyje, pagamintos iš poliuretano, su plastikiniu dangteliu ir ištraukiamu kakleliu.
                                 
                              Žr. paveikslus (*).
                     
                     
                         
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT).
                        Trys kartu pateikiami gaminiai yra trys atskiri gaminiai. Kadangi jie kartu nesudaro vieno gaminio, jie nėra sudedamosios prekės dalys, kurios paprastai nebūtų parduodamos atskirai. Tai nėra prekės, supakuotos į mažmeninei prekybai skirtus rinkinius, kaip apibrėžta 3 BAT b punkte, nes jos nesupakuotos konkrečiam poreikiui patenkinti arba tam tikrai veiklai vykdyti, ypač dėl to, kad kišenių konstrukcija nekliudo jų naudoti specialiems poreikiams ar veiklai skirtiems konkretiems produktams nešiotis. Tai atskiri gaminiai, kurie gali būti naudojami atskirai vienas nuo kito. Drabužio dėvėjimas ir gėrimas yra skirtingos veiklos ir netenkina to paties specialaus poreikio (drabužis dengia viršutinę kūno dalį, o gertuvės skirtos gerti).
                        Jei vienas ar keli rinkinio gaminiai netenkina to paties specialaus poreikio arba nėra skirti tai pačiai konkrečiai veiklai vykdyti, kiekvienas gaminys turi būti klasifikuojamas atskirai (taip pat žr. Prekių, supakuotų į mažmeninei prekybai skirtus rinkinius, klasifikavimo Kombinuotojoje nomenklatūroje gairių B dalies II punkto 1 papunktį  (1)).
                        Todėl gaminiai klasifikuotini atskirai.
                        Prekių aprašyme nurodyti atskiri gaminiai klasifikuotini, kaip nurodyta toliau:
                     
                  
                         
                     
                     
                        6110 30 99 
                     
                     
                        
                                    a)
                                 
                                 
                                    klasifikuojama vadovaujantis 61 skirsnio 9 pastabos antra pastraipa ir KN kodus 6110 , 6110 30  ir 6110 30 99  atitinkančiais prekių aprašymais.
                                 
                              
                  
                         
                     
                     
                         
                     
                     
                        Remiantis objektyviomis charakteristikomis, liemenė yra drabužis, priskiriamas 6110  pozicijai. Šiai pozicijai priskiriama megztų arba nertų gaminių, skirtų viršutinei kūno daliai uždengti, kategorija (megztiniai, puloveriai, susagstomi megztiniai, liemenės ir panašūs dirbiniai) (taip pat žr. Suderintos sistemos paaiškinimų 6110  pozicijos paaiškinimų pirmą pastraipą).
                        Tai pozicijai priskiriami drabužiai, skirti viršutinei kūno daliai uždengti, su rankovėmis arba be jų, su bet kokia kaklo iškirpte, su apykakle arba be jos, su kišenėmis arba be jų. Jie gali būti pagaminti iš bet kokios rūšies megztų arba nertų medžiagų, įskaitant lengvo ar plono mezgimo medžiagas, iš bet kokių tekstilės pluoštų (taip pat žr. Kombinuotosios nomenklatūros 6110  pozicijos paaiškinimus).
                        Liemenės neįmanoma identifikuoti kaip skirtos vienai ar kitai lyčiai. Liemenė klasifikuotina kaip moterims arba mergaitėms skirti megztiniai, puloveriai, susagstomi megztiniai, liemenės ir panašūs megzti arba nerti dirbiniai iš cheminių pluoštų;
                     
                  
                         
                     
                     
                        3924 90 00 
                     
                     
                        
                                    b)
                                 
                                 
                                    klasifikuojama vadovaujantis KN kodus 3924  ir 3924 90 00  atitinkančiais prekių aprašymais.
                                 
                              Gertuvės klasifikuotinos kaip kiti namų apyvokos ir higienos arba tualeto reikmenys iš plastikų.
                     
                  
               L1622022LT3110120220613LT0006.0001331342PROJEKTASES IR EGIPTO ASOCIACIJOS TARYBOS POSĖDŽIO REKOMENDACIJA Nr. 1/2022… m. … … d.dėl ES ir Egipto partnerystės prioritetų 2021–2027 m.ES IR EGIPTO ASOCIACIJOS TARYBA,atsižvelgdama į Europos Sąjungos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Egipto Arabų Respublikos asociaciją,kadangi:(1)2001 m. birželio 25 d. buvo pasirašytas ir 2004 m. birželio 1 d. įsigaliojo Europos Sąjungos ir Viduržemio jūros regiono šalių susitarimas (toliau – Susitarimas), steigiantis Europos Bendrijų bei jų valstybių narių ir Egipto Arabų Respublikos asociaciją;(2)Susitarimo 76 straipsniu ES ir Egipto asociacijos tarybai suteikti įgaliojimai priimti sprendimus siekiant jo tikslų ir teikti atitinkamas rekomendacijas;(3)kaip nurodyta Susitarimo 86 straipsnyje, Šalys imasi visų bendrųjų ar specialiųjų priemonių, kad vykdytų Susitarime nustatytas prievoles, ir užtikrina, kad būtų pasiekti Susitarime nustatyti tikslai;(4)persvarsčius Europos kaimynystės politiką pasiūlyta pradėti naują bendradarbiavimo su šalimis partnerėmis etapą ir abiem Šalims suteikti daugiau atsakomybės;(5)Europos Sąjunga ir Egiptas susitarė dėl partnerystės stiprinimo ir jos 2021–2027 m. prioritetų (toliau – ES ir Egipto partnerystės prioritetai 2021–2027 m.), kuriais siekiama spręsti Sąjungai ir Egiptui kylančius bendrus uždavinius ir ginti bendrus interesus;(6)Susitarimo Šalys suformulavo ES ir Egipto partnerystės prioritetus 2021–2027 m., padėsiančius įgyvendinti Susitarimą, daugiausia dėmesio skiriant bendradarbiavimui ir taip siekiant drauge nustatytų bendrų interesų,REKOMENDUOJA:1 straipsnisAsociacijos taryba rekomenduoja Susitarimo Šalims įgyvendinti šios rekomendacijos priede išdėstytus ES ir Egipto partnerystės prioritetus 2021–2027 mDelegacijoms: žr. dokumentą ST 8663/2022 ADD1..2 straipsnisES ir Egipto partnerystės prioritetais 2021–2027 m. pakeičiami ES ir Egipto partnerystės prioritetai, kuriuos įgyvendinti rekomenduota Asociacijos tarybos rekomendacija Nr. 1/20172017 m. liepos 25 d. ES ir Egipto asociacijos tarybos rekomendacija Nr. 1/2017 dėl ES ir Egipto partnerystės prioritetų (OL L 255, 2017 10 3, p. 26)..3 straipsnisŠi rekomendacija įsigalioja jos priėmimo dieną.Priimta … …ES ir Egipto asociacijos tarybos varduPirmininkas
            
               (1)  OL C 105, 2013 4 11, p. 1.
            
               (*)  Paveikslai pateikiami tik dėl informacijos.